2022. április 29

A Henkel az első negyedéves értékesítési teljesítményét az előzetes adatok alapján teszi közzé

A Henkel jelentős szerves árbevétel-növekedést ért el az első negyedévben, és frissítette a 2022-es évre vonatkozó iránymutatást

* **A csoport árbevétele szervesen +7,1 százalékkal, mintegy 5,3 milliárd euróra nőtt**
	+ **Az Adhesive Technologies kétszámjegyű szerves árbevétel-növekedése +10,7 százalék**
	+ **Beauty Care: enyhe szerves csökkenés, -1,2 százalék**
	+ **Laundry & Home Care: nagyon erős, +4,9 százalékos szerves növekedés**
* **Frissített kilátások a 2022-es pénzügyi évre – rendkívül erősen emelkednek a közvetlen anyag- és logisztikai költségek, és jelentős hatások várhatók az oroszországi és fehéroroszországi üzleti tevékenységek megszüntetéséből**
	+ **Szerves árbevétel-növekedés: +3,5 és +5,5 százalék**
	+ **Korrigált árbevétel-arányos megtérülés (EBIT marzs)\*: 9,0 és 11,0 százalék között**
	+ **Árfolyamhatásoktól megtisztítva az egy elsőbbségi részvényre korrigált hozama (EPS) \* csökkenés a -35 és -15 százalék közötti tartományban**

**Düsseldorf** – Az előzetes adatok alapján a Henkel összesen mintegy 5,3 milliárd eurós árbevételt ért el az első negyedévben. Ez jelentős, 7,1 százalékos szerves árbevétel-növekedésnek felel meg az átlagos 4,3 százalékos piaci várakozáshoz képest. A növekedés hátterében elsősorban a nagyon erős ártendencia és a volumen enyhe visszaesése állt.

Az első negyedévi árbevétel növekedés motorja elsősorban az **Adhesive Technologies** volt, amely az első negyedévben az előzetes adatok alapján kétszámjegyű, +10,7 százalékos szerves növekedést ért el. Növekedést sikerült elérni minden üzleti területen.

\* Az egyszeri költségekkel és bevétellel, valamint a szerkezetátalakítási költségekkel kiigazítva.

Az előzetes adatok alapján a **Beauty Care** üzletág enyhe, -1,2 százalékos szerves árbevétel-csökkenést könyvelhetett el. A Hair Salon üzletág kétszámjegyű szerves árbevétel-növekedést ért el. A fogyasztói üzletág a várakozásoknak megfelelően elmaradt az előző évi szinttől, elsősorban a 2022-re bejelentett portfólióintézkedések megvalósítása miatt.

Az előzetes adatok szerint a **Laundry & Home Care** üzletág rendkívül erős, +4,9 százalékos szerves árbevétel-növekedést ért el, ami a Laundry üzletág jelentős növekedésének köszönhető. Ezzel szemben a Home Care üzletág enyhe szerves árbevétel-csökkenést könyvelhetett el az első negyedévben.

„Annak ellenére, hogy a Henkel összességében nagyon jó értékesítési teljesítményt ért el az első negyedévben, az általános gazdasági környezet drámai mértékben tovább romlott az év eleje óta. A nyersanyagpiacokon és a globális ellátási láncokban rendkívül feszült helyzettel járó globális COVID-válság hatásait egyértelműen felerősítette az ukrajnai háború. Az alapanyagok és a logisztika árai ezért ismét jelentősen emelkedtek. Emellett az ukrajnai háború fejleményei alapján április közepén úgy döntöttünk, hogy kilépünk oroszországi és fehéroroszországi üzleti tevékenységeinkből. Ez körülbelül 1 milliárd eurós teljes éves árbevételt és több mint 2500 alkalmazottat érint” – mondta Carsten Knobel, a Henkel igazgatóságának elnöke.

„Ezeknek a fejleményeknek köszönhetően az év hátralévő részében most arra számítunk, hogy lényegesen nagyobb nyomás nehezedik majd üzleti eredményeikre, mint az év elején. Ezért ennek megfelelően frissítettük egész évre vonatkozó kilátásainkat” – magyarázta Carsten Knobel. Ami az **anyagárakat** illeti, a Henkel most a húsz százalékos sáv közepén számol emelkedéssel a teljes évre vonatkozóan a 2021-es átlaghoz képest. Korábban a tíz százalékos tartomány alsó sávjában történő emelkedésre számítottak. „Ezen többletköltségek a teljes évre vonatkozóan, mintegy kétmilliárd eurós összeget tesznek ki. Kétszer annyit, mint amit január végén feltételeztünk. Ilyen mértékű növekedésnek még nem lehettünk tanúi. Ezeket a fejleményeket célzott ellenintézkedésekkel, különösen további áremelésekkel és hatékonyságjavításokkal ellensúlyozzuk."

A Henkel most +3,5 és +5,5 százalék közötti **szerves árbevétel-növekedést** vár **csoportszinten** a **2022-es pénzügyi évben** (korábban: +2,0 és +4,0 százalék között). Az erőteljesebb szerves árbevétel-növekedés mögött elsősorban az **Adhesive Technologies** üzletág áll, amelynél a Henkel most +8,0 és +10,0 százalék (korábban: +5,0 és +7,0 százalék) közötti szerves árbevétel-növekedést vár, elsősorban a magasabb nyersanyag- és logisztikai költségek magasabb árak formájában történő áthárítása miatt. A Beauty Care és a Laundry & Home Care üzletágak szerves árbevétel-növekedésére vonatkozó várakozások változatlanok maradnak.

A **Beauty Care** esetében a szerves árbevétel várhatóan -5,0 és -3,0 százalék között alakul. Amint azt bejelentettük, a visszaesés elsősorban a portfóliójavítás érdekében már elhatározott és végrehajtott intézkedéseknek tudható be, beleértve a jövőbeni alaptevékenységbe nem tartozó tevékenységek beszüntetését is. A **Laundry** **&** **Home** **Care** üzletág esetében a Henkel továbbra is a +2.0 – +4.0 százalékos tartományban számít szerves árbevétel-növekedésre. A Henkel oroszországi és fehéroroszországi üzleti tevékenységeinek beszüntetésére vonatkozó döntés fényében ezek az országok a második negyedévtől ki lesznek zárva a Henkel szerves árbevétel-növekedéséből.”

Az oroszországi és fehéroroszországi üzleti tevékenységből való kilépés hatásai mellett a korábban vártnál nagyobb hatást gyakorol az eredményre a közvetlen anyag- és logisztikai árak jelentős emelkedése, amelyet ebben a pénzügyi évben nem lehet teljes mértékben ellensúlyozni.

A **Henkel csoport esetében a korrigált árbevétel-arányos megtérülés (EBIT marzs)** most alacsonyabb, 9,0-11,0 százalékos tartományban várható (korábban: 11,5 – 13,5 százalék). Az **Adhesive Technologies** esetében a Henkel 13,0 és 15,0 százalék közötti (korábban: 15,0-17,0 százalék), a **Beauty Care** esetében 5,0-7,0 százalék (korábban: 7,5–10,0 százalék), a **Laundry & Home Care** esetében pedig 7,0–9,0 százalék (korábban: 10.5 - 13.0 százalék) korrigált árbevétel-arányos megtérülést vár.

Az **elsőbbségi részvények korrigált hozama (EPS)** vonatkozásában, árfolyamhatásoktól megtisztítva a Henkel most -35 és -15 százalék (korábban -15 és +5 százalék között) közötti csökkenést vár.

Az új kilátások azon a feltételezésen alapulnak, hogy az ukrajnai háború hatásai nem súlyosbodnak jelentősen, és a COVID 19 világjárvány miatt nem következnek be új széles körű üzleti és termelési lezárások az iparban és a kiskereskedelemben.

„A rendkívül nehéz környezet ellenére a céltudatos növekedés stratégiáját követjük. Adhesive Technologies üzletágunkkal világszerte vezető szerepet töltünk be, és számos fontos iparágban kínálunk innovatív megoldásokat, egyértelműen a jövőbeli trendekre, például a mobilitásra, a kapcsolódásra és a fenntarthatóságra összpontosítva. A Laundry & Home Care and Beauty Care fogyasztói üzletágaink Henkel Consumer Brands néven történő egyesítése révén pedig egy több kategóriás platformot hozunk létre, mintegy 10 milliárd eurós árbevétellel. A jövőbeli Consumer Brands üzletágunk várhatóan legkésőbb 2023 elejére létrejön, szélesebb alapot biztosítva portfóliónk még következetesebb optimalizálásához, valamint magasabb növekedési és árrésprofilra történő fejlesztéséhez" - mondta Carsten Knobel.

A Henkel 2022 első negyedévére vonatkozó jelentését május 5-én teszi közzé, és a bejelentetteknek megfelelően további tájékoztatást nyújtanak a két üzletág integrációs folyamatáról és a tervezett portfólióintézkedésekről, beleértve a várható szinergiákat és az átszervezési költségeket is.

About Henkel

Henkel operates globally with a well-balanced and diversified portfolio. The company holds leading positions with its three business units in both industrial and consumer businesses thanks to strong brands, innovations and technologies. Henkel Adhesive Technologies is the global leader in the adhesives market – across all industry segments worldwide. In its Laundry & Home Care and Beauty Care businesses, Henkel holds leading positions in many markets and categories around the world. Founded in 1876, Henkel looks back on more than 140 years of success. In 2021, Henkel reported sales of more than 20 billion euros and an adjusted operating profit of about
2.7 billion euros. The company employs more than 52,000 people globally – a passionate and highly diverse team, united by a strong company culture, a common purpose, and shared values. As a recognized leader in sustainability, Henkel holds top positions in many international indices and rankings. Henkel’s preferred shares are listed in the German stock index DAX. For more information, please visit [www.henkel.com](file:///C%3A/Users/fischerl/AppData/Local/Microsoft/Windows/INetCache/Content.Outlook/2MGCYH4Y/www.henkel.com).

This information contains forward-looking statements which are based on current estimates and assumptions made by the corporate management of Henkel AG & Co. KGaA. Statements with respect to the future are characterized by the use of words such as “expect”, “intend”, “plan”, “anticipate”, “believe”, “estimate”, and similar terms. Such statements are not to be understood as in any way guaranteeing that those expectations will turn out to be accurate. Future performance and results actually achieved by Henkel AG & Co. KGaA and its affiliated companies depend on a number of risks and uncertainties and may therefore differ materially from the forward-looking statements. Many of these factors are outside Henkel’s control and cannot be accurately estimated in advance, such as the future economic environment and the actions of competitors and others involved in the marketplace. Henkel neither plans nor undertakes to update any forward-looking statements.

This document includes – in the applicable financial reporting framework not clearly defined – supplemental financial measures that are or may be alternative performance measures (non-GAAP-measures). These supplemental financial measures should not be viewed in isolation or as alternatives to measures of Henkel’s net assets and financial positions or results of operations as presented in accordance with the applicable financial reporting framework in its Consolidated Financial Statements. Other companies that report or describe similarly titled alternative performance measures may calculate them differently.

This document has been issued for information purposes only and is not intended to constitute an investment advice or an offer to sell, or a solicitation of an offer to buy, any securities.

**Contacts**

**Investors & Analysts** **Press & Media**

**Manuel Bösing** **Lars Witteck**

Phone: +49 211 797 - 6459 Phone: +49 211 797 - 2606

Email: manuel.boesing@henkel.com Email: lars.witteck@henkel.com

**Jennifer Ott Wulf Klüppelholz**

Phone: +49 211 797 - 2756 Phone: +49 211 797 - 1875

Email: jennifer.ott@henkel.com Email: wulf.klueppelholz@henkel.com

**Dr. Dennis Starke Hanna Philipps**

Phone: +49 211 797 - 5601 Phone: +49 211 797 - 3626

Email: dennis.starke@henkel.com Email: hanna.philipps@henkel.com

[www.henkel.com/press](http://www.henkel.com/press)

[www.henkel.com/](http://www.henkel.com/)ir